Mesto Šamorín, Mestský úrad, Hlavná 37, 931 01 Šamorín

**Všeobecne záväzné nariadenie č. 15/2022**

o miestnych daniach (ďalej len „Návrh VZN“)

# Návrh VZN:

* vyvesený na úradnej tabuli mesta: 29.11.2022
* zverejnený na internetovej stránke mesta: 29.11.2022

**Lehota na predloženie pripomienok k návrhu VZN:** do (vrátane) 09.12.2022

NÁVRH

# Všeobecne záväzné nariadenie č. 15/2022

o miestnych daniach

Mestské zastupiteľstvo Mesta Šamorín v zmysle ustanovenia § 6 ods. 1, § 11 ods. 4 písm. g) a

§ 3 ods. 4 zákona SNR č. 369/1990 Zb. o obecnom zriadení v znení neskorších predpisov a zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov vydáva pre územie mesta Šamorín toto **všeobecne záväzné nariadenie**:

# Prvá časť

# Úvodné ustanovenia

# § 1

1. Toto všeobecne záväzné nariadenie (ďalej len „VZN“) upravuje podmienky ukladania miestnych daní (ďalej len „miestne dane“) na území mesta Šamorín.
2. **Miestnymi daňami,** ktoré ukladá mesto sú:
	1. daň z nehnuteľností
	2. daň za psa
	3. daň za užívanie verejného priestranstva
	4. daň za ubytovanie
	5. daň za predajné automaty
	6. daň za nevýherné hracie prístroje

# Druhá časť

**Daň z nehnuteľností**

**§ 2**

# Základ dane z pozemkov

1. **Základom dane z pozemkov** pre pozemky druhu orná pôda, chmeľnice, vinice, ovocné sady a trvalé trávnaté porasty je hodnota pozemku bez porastov určená vynásobením výmery pozemkov v m2 a hodnoty pôdy za 1 m2 uvedenej v prílohe č. 1 zák. č. 582/2004

Z.z. pre jednotlivé katastrálne územia:

|  |  |  |
| --- | --- | --- |
| **katastrálne územie** | **orná pôda** | **trvalé trávnaté porasty** |
| **Šamorín** | **0,9456 eur/m2** | **0,2224 eur/m2** |
| **Mliečno** | **0,8637 eur/m2** | **0,1244 eur/m2** |
| **Čilistov** | **0,9314 eur/m2** | **0,2210 eur/m2** |
| **Bučuháza** | **0,9314 eur/m2** | **0,2210 eur/m2** |
| **Kráľovianky** | **0,9314 eur/m2** | **0,2210 eur/m2** |

1. Základom dane z pozemkov pre **lesné pozemky**, na ktorých sú **hospodárske lesy, rybníky s chovom rýb a za ostatné hospodársky využívané vodné plochy** je hodnota pozemku bez porastov určená vynásobením výmery pozemkov v m2 a hodnoty pozemku. Hodnota pozemkov je 0,16 eur/m2 vo všetkých katastrálnych územiach. Takto určená hodnota sa použije len, ak daňovník hodnotu pozemku nepreukáže znaleckým posudkom.

# § 3

**Sadzba dane z pozemkov**

Ročná sadzba dane z pozemkov sa vo všetkých katastrálnych územiach mesta Šamorín určuje nasledovne:

* 1. za ornú pôdu, chmeľnice, vinice, ovocné sady

trvalé trávnaté porasty **1,10 % zo základu dane**

* 1. za záhrady **1,10 % zo základu dane**
	2. za zastavané plochy a nádvoria, ostatné plochy **1,10 % zo základu dane**
	3. za lesné pozemky, na ktorých sú hospodárske lesy, rybníky s chovom rýb a ostatné hospodársky

využívané vodné plochy **1,10 % zo základu dane**

* 1. za stavebné pozemky **1,10 % zo základu dane**
	2. za pozemky, na ktorých sa nachádza transformačná

stanica alebo predajný stánok **1,10 % zo základu dane**

# § 4

**Sadzba dane zo stavieb**

1. **Ročná sadzba dane zo stavieb** **sa v každom katastrálnom území mesta Šamorín určuje** za každý aj začatý m2 zastavanej plochy nasledovne:
	1. **0,500 eur/m2** za stavby na bývanie a drobné stavby, ktoré majú doplnkovú funkciu pre hlavnú stavbu.
	2. **0,680 eur/m2** za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie, vrátane stavieb na vlastnú administratívu,
2. **1,250 eur/m2** za chaty a stavby na individuálnu rekreáciu,
3. **1,700 eur/m2** za samostatne stojace garáže,
4. **1,700 eur/ m2** stavby hromadných garáží,
5. **1,700 eur/m2** stavby hromadných garáží umiestnené pod zemou,
6. **3,600 eur/m2** za priemyselné stavby a stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu,
7. **3,600 eur/m2** za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou,
8. **3,000 eur/m2** za ostatné stavby.
9. Ročná sadzba dane zo stavieb upravená a uvedená v odseku 5 písm. a) až g) tohto ustanovenia VZN sa zvyšuje pri viacpodlažných stavbách o príplatok **0,11 eur** za každé ďalšie podlažie okrem prvého nadzemného podlažia (§ 12 ods. 3 zák. č. 582/2004 Z.z.).

# § 5

**Sadzba dane z bytov**

1. **Ročná sadzba dane** z bytov sa **určuje v každom katastrálnom území mesta Šamorín** nasledovne:
	1. **0,500 eur/m2** za byty,
	2. **1,700 eur/m2** za nebytové priestory využívané na garážovanie,
	3. **3,600 eur/m2** za nebytové priestory využívané na podnikanie a inú zárobkovú činnosť,
	4. **2,000 eur/m**2 za nebytové priestory, ktoré neslúžia na podnikanie a inú zárobkovú činnosť.

# § 6

**Oslobodenie od dane a zníženie dane z nehnuteľností**

1. V súlade s ust. § 17 ods. 2 zákona o miestnych daniach správca dane znižuje daň **z pozemkov vo výške 30 %** z daňovej povinnosti za pozemky, okrem stavebných pozemkov, ktorých vlastníkmi sú **fyzické osoby v hmotnej núdzi alebo fyzické osoby staršie ako 70 rokov, držitelia preukazu fyzickej osoby s ťažkým zdravotným postihnutím (ďalej len ŤZP“),** ak tieto pozemky slúžia výhradne na ich osobnú potrebu.
2. V súlade s ust. § 17 ods. 2 zákona o miestnych daniach správca dane oslobodzuje od dane z pozemkov:
	1. pozemky, na ktorých sú cintoríny, kolumbária, urnové háje a rozptylové lúky,
	2. močiare, plochy slatín a slancov, rašeliniská, remízky, háje,
	3. časti pozemkov, na ktorých sú zriadené meračské značky, signály a iné zariadenia bodov, geodetických základov,
	4. pozemky funkčne spojené so stavbami slúžiacimi verejnej doprave.
3. V súlade s § 17 ods. 3 zákona o miestnych daniach správca dane znižuje daň zo stavieb a daň z bytov vo výške:
	1. **30 %** z daňovej povinnosti na stavby na bývanie a byty vo vlastníctve fyzických osôb v hmotnej núdzi alebo fyzických osôb starších ako **70 rokov,** držiteľov preukazu fyzickej osoby ŤZP alebo držiteľov preukazu ŤZP so sprievodcom. V prípade vlastníctva viacerých stavieb na bývanie a bytov, uvedené zníženie dane sa vzťahuje na jednu stavbu alebo jeden byt,
	2. **30 %** z daňovej povinnosti na garáže a nebytové priestory v bytových domoch slúžiace ako garáže vo vlastníctve fyzických osôb starších ako **70 rokov**, držiteľov preukazu ŤZP alebo držiteľov preukazu ŤZP so sprievodcom, ktoré slúžia pre motorové vozidlo používané na ich dopravu, v prípade vlastníctva viacerých garáží alebo nebytových priestorov slúžiacich ako garáž sa uvedené zníženie vzťahuje iba na jednu garáž alebo jeden nebytový priestor slúžiaci ako garáž.
4. V súlade s § 17 ods. 3 zákona o miestnych daniach správca dane **oslobodzuje od dane zo stavieb a od dane z bytov a nebytových priestorov** stavby užívané na účely sociálnej pomoci, knižnice, výstavné siene, osvetové zariadenia.
5. Daňovník je povinný k poskytnutiu daňového zníženia podľa ods. 3 tohto ustanovenia VZN doložiť kópiu preukazu ŤZP.

# Tretia časť

**§ 7**

# Daň za psa

1. **Predmetom dane za psa** je pes starší ako 6 mesiacov chovaný fyzickou alebo právnickou osobou.
2. **Sadzba dane** sa určuje v eurách za jedného psa a kalendárny rok nasledovne:
	1. **52 eur** za psa chovaného v bytovom dome
	2. **13 eur** za psa chovaného v rodinnom dome, v záhradkárskej chatke alebo pozemku, na území mesta, vrátane mestských častí,
	3. **52 eur** za psa držaného v podnikateľských objektoch.

Takto určená sadzba dane platí za každého ďalšieho psa u toho istého daňovníka.

1. Správca dane v súlade s ust. § 29 zákona o miestnych daniach **znižuje daň za psa o**:
	1. 4**0 %** z ročnej sadzby dane, ak je majiteľom psa **fyzická osoba poberajúca starobný dôchodok a fyzická osoba, ktorá je držiteľom platného preukazu ŤZP,**

# 25 % z ročnej sadzby dane, ak je majiteľom psa člen chovateľskej a výcvikovej organizácie.

Na ďalšieho psa sa zníženie dane uvedené v písm. a) a b) nevzťahuje .

1. Správca dane poskytne úľavu na dani za psa vo výške 100 % ročnej sadzby za adoptovaného psa z odchytovej stanice pri Mestskej polícii v Šamoríne **v trvaní dvoch rokov**, a to odo dňa jeho nadobudnutia.
2. Správca dane vydá vlastníkovi alebo držiteľovi psa (aj oslobodenému) zapísaného do evidencie evidenčnú známku. Známka je neprenosná na iného psa. Odcudzenie, zničenie alebo stratu známky je vlastník psa povinný bezodkladne oznámiť na Mestskom úrade v Šamoríne. Správca dane vydá vlastníkovi alebo držiteľovi psa novú známku. Povinnosťou vlastníka je pri odhlásení evidenčnú známku vrátiť.
3. Daňová povinnosť **vzniká** prvým dňom kalendárneho mesiaca nasledujúceho po mesiaci, v ktorom sa pes stal predmetom dane a **zaniká** posledným dňom mesiaca, v ktorom pes prestal byť predmetom dane. Pri zániku daňovej povinnosti z dôvodu úhynu psa, potvrdenie od veterinára o úhyne a pri odsťahovaní potvrdenie, že pes bol prihlásený v inej obci.

# Štvrtá časť

**§ 8**

# Daň za užívanie verejného priestranstva

1. **Predmetom dane** za užívanie verejného priestranstva je osobitné užívanie verejného priestranstva.
2. Verejným priestranstvom na účely dane za užívanie verejného priestranstva sú verejnosti prístupné pozemky vo vlastníctve mesta, a to:
	1. miestne komunikácie,
	2. chodníky a iné plochy upravené pre peších chodcov,
	3. námestie,
	4. parky, verejná zeleň a všetky ďalšie verejnosti prístupné miesta, resp. všetky nezaknihované parcely v intraviláne,
	5. mestské trhovisko.
3. Verejným priestranstvom na účely tejto dane nie sú pozemky, ktoré mesto prenajalo podľa osobitného zákona.
4. Osobitným užívaním verejného priestranstva sa na účely tohto VZN rozumie:
	1. umiestnenie predajného zariadenia,
	2. umiestnenie zariadenia slúžiaceho na poskytovanie služieb,
	3. umiestnenie dočasných terás,
	4. umiestnenie reklamného a propagačného zariadenia,
	5. umiestnenie zariadenia cirkusu, lunaparku alebo iných atrakcií,
	6. umiestnenie tovaru pred prevádzkarňou,
	7. umiestnenie stavebného zariadenia a stavebného materiálu pri stavebných a rekonštrukčných prácach stavieb, umiestnenie oplotenia alebo iného zariadenia, umiestnenie zariadenia staveniska, umiestnenie kontajnera na stavebný odpad, umiestnenie lešenia mimo zariadenia staveniska,
	8. umiestnenie zariadenia slúžiaceho na usporiadanie kultúrnych a športových podujatí, resp. zariadenia slúžiaceho na nakrúcanie filmov, televíznych programov, spotov, klipov a iných podujatí,
	9. umiestnenie zariadenia slúžiaceho na usporiadanie propagačných a prezentačných akcií,

k) trvalé parkovanie vozidla , mimo stráženého parkoviska.

1. **Osobitným užívaním** verejného priestranstva **nie je** užívanie verejného priestranstva v súvislosti **s odstránením poruchy alebo havárie rozvodov a verejných sietí.**
2. D**aňovníkom dane** za užívanie verejného priestranstva je fyzická osoba alebo právnická osoba, ktorá verejné priestranstvo užíva.
3. **Základom dane** za užívanie verejného priestranstva je výmera užívaného verejného priestranstva v m2.
4. **Sadzba dane** za užívanie verejného priestranstva sa určuje v eurách za každý aj začatý m2 osobitného užívania verejného priestranstva a každý aj začatý deň nasledovne:
	1. **10 eur** za umiestnenie predajného zariadenia, okrem predajného zariadenia s drobnými umelecko-remeselnými výrobkami, umiestnenie zariadenia na usporiadanie propagačných a prezentačných akcií.
	2. **10 eur** za umiestnenie zariadenia slúžiaceho na poskytovanie služieb, okrem zariadenia rýchleho občerstvenia
	3. **17,00 eur** za umiestnenie zariadenia slúžiaceho na poskytovanie rýchleho občerstvenia,
	4. **5 eur** za umiestnenie predajného zariadenia s drobnými umelecko-remeselnými výrobkami,
	5. **0,70 eur** za umiestnenie predajného zariadenia - stánku novín a časopisov, umiestnenie tovaru pred prevádzkarňou, umiestnenie prenosného informačného, reklamného a propagačného zariadenia,
	6. **0,70 eur** za umiestnenie dočasnej terasy,
	7. **1 euro** za umiestnenie zariadenia cirkusu, lunaparku a iných atrakcií, umiestnenie zariadenia slúžiaceho na usporiadanie kultúrnych a športových podujatí, umiestnenie zariadenia slúžiaceho na nakrúcanie filmov, televíznych programov, spotov, klipov a iných podujatí
	8. **1 euro** za umiestnenie stavebného zariadenia a stavebného materiálu pri stavebných a rekonštrukčných prácach stavieb, umiestnenie oplotenia alebo iného zariadenia, umiestnenie zariadenia staveniska, umiestnenie kontajnera na stavebný odpad.
5. Za trvalé parkovanie vozidla na vyhradenom parkovacom mieste pre osobné motorové vozidlo sa určuje ročná sadzba dane na **390 eur.** Za trvalé parkovanie vozidla na taxislužbu na vyhradenom parkovacom mieste sa určuje ročná sadzba dane na **585 eur**.
6. Od dane za užívanie verejného priestranstva sú v súlade s ust. § 36 zákona o miestnych daniach **oslobodené** tieto fyzické osoby a právnické osoby :
	1. vozičkár - držiteľ preukazu fyzickej osoby s ťažkým zdravotným postihnutím, ktorému bol vydaný súhlas mesta na užívanie verejného priestranstva na trvalé parkovanie vozidla s vyhradením parkovacieho miesta.
	2. organizácie v pôsobnosti správcu daní.
7. Daňová povinnosť **vzniká** dňom začatia osobitného užívania verejného priestranstva a **zaniká** dňom skončenia osobitného užívania verejného priestranstva.
8. Daňovník je povinný oznámiť svoj zámer osobitného užívania verejného priestranstva správcovi dane najneskôr v deň vzniku daňovej povinnosti. Daňovník je povinný ohlásiť správcovi dane všetky skutočnosti, ktoré môže mať vplyv na výšku dane.
9. Mesto vyrubí daň rozhodnutím najskôr v deň vzniku daňovej povinnosti. Vyrubená daň je splatná do 15 dní odo dňa nadobudnutia právoplatnosti rozhodnutia. Mesto môže určiť splátky dane a lehotu ich splatnosti v rozhodnutí. Daňovník môže vyrubenú daň, ktorá bola rozhodnutím mesta určená v splátkach, zaplatiť aj naraz najneskôr v lehote splatnosti prvej splátky.
10. Ak daňová povinnosť zanikne a daňovník oznámi túto skutočnosť správcovi dane do 30 dní odo dňa zániku daňovej povinnosti, správca dane vráti pomernú časť dane za zostávajúce dni, za ktoré bola daň zaplatená. Nárok na vrátenie pomernej časti dane zaniká, ak daňovník v uvedenej lehote zánik daňovej povinnosti neoznámi.

# § 9

**Určenie dane podľa pomôcok**

1. Mesto písomne vyzve daňovníka, ktorý nesplnil oznamovaciu povinnosť o vzniku daňovej povinnosti, na jej splnenie v primeranej lehote, ktorá nemôže byť kratšia ako osem dní.
2. Ak daňovník nesplní oznamovaciu povinnosť ani na základe výzvy podľa odseku 1, mesto zistí základ dane a určí daň podľa pomôcok.
3. Mesto oznámi daňovníkovi určenie dane podľa pomôcok, pričom dňom začatia určenia dane podľa pomôcok je deň uvedený v oznámení.
4. Na postup mesta pri určení dane podľa pomôcok sa vzťahuje osobitný predpis – zákon NR SR č. 563/2009 Z.z. o správe daní (daňový poriadok) a o zmene a doplnení niektorých zákonov.
5. Správca dane ustanovuje, že daň za užívanie verejného priestranstva najviac v úhrne do sumy **piatich eur** nebude vyrubovať.

# Piata časť

# § 10

# Daň za ubytovanie

1. **Sadzbu dane** určuje správca dane v súlade s ust. § 40 zákona o miestnych daniach vo výške **1,50 eura na osobu a prenocovanie.**
2. Od dane z ubytovania sú v súlade s ust. § 43 zákona o miestnych daniach oslobodení daňovníci:
	1. nevidomá osoba, bezvládna osoba, držiteľ preukazu ŤZP,
	2. osoba mladšia ako 15 rokov veku,
	3. študenti do 20 rokov veku, ktorí sú ubytovaní v školskom ubytovacom zariadení.
3. Platiteľ dane za ubytovanie je povinný sa zaregistrovať do 30 dní odo dňa vzniku činnosti na odbore finančnom a správy majetku Mestského úradu v Šamoríne. Zároveň je povinný predložiť vyplnené tlačivo Oznámenie vzniku daňovej povinnosti – daň za ubytovanie.
4. Platiteľ dane je povinný predložiť poverenému zamestnancovi správcu dane ku kontrole evidenciu ubytovaných hostí a účtovnú evidenciu týkajúcu sa ubytovania.
5. Platiteľ dane je povinný **najneskôr do 10. kalendárneho dňa** po skončení štvrťroka predložiť správcovi dane písomné oznámenie o vybratej dani a v tejto lehote vybratú daň správcovi dane zaplatiť na účet mesta, alebo v hotovosti do pokladne Mestského úradu v Šamoríne.

# Šiesta časť

**§ 11**

# Daň za predajné automaty

1. Správca dane určuje v súlade s ust. § 47 zákona o miestnych daniach sadzbu dane v eurách na jeden predajný automat a kalendárny rok takto:
	1. **100 eur** za predajný automat ponúkajúci akýkoľvek tovar okrem alkoholu a cigariet,
	2. **450 eur** za predajný automat ponúkajúci alkohol a cigarety.
2. Správca dane od dane **oslobodí** prevádzkovateľov predajných automatov vydávajúcich:
	1. ochranné prostriedky proti šíreniu nákazlivých pohlavných chorôb,
	2. mlieko a mliečne výrobky.

# Siedma časť

**§ 12**

# Daň za nevýherné hracie prístroje

1. **Sadzba dane** za jeden nevýherný hrací prístroj a kalendárny rok je **200 eur.**

# Ôsma časť

# § 13

**Vyrubenie dane z nehnuteľnosti, dane za psa, dane za predajné automaty a dane za nevýherné hracie prístroje**

1. Správca dane ustanovuje, že daň v úhrne do sumy **piatich eur** nebude vyrubovať.

# Deviata časť

# § 14

**Spoločné a záverečné ustanovenia**

1. Toto VZN bolo schválené Mestským zastupiteľstvom mesta Šamorín dňa ....... pod č. .......
2. Toto VZN nadobúda účinnosť dňom **..........**
3. Dňom účinnosti tohto VZN sa zrušuje VZN č. 10/2019, schválené Mestským zastupiteľstvom v Šamoríne dňa 12. 12. 2019, pod č. 11/2019/VI.

# Csaba Orosz primátor mesta